हाल के सालन में, कम से पछिला 20 साल में, डेंगू वाइरस के बहुत तेजी से बढ़ती देखे में आइल बाटे। एकरे चलते ई गरम देस सभ में ई सभसे घातक मच्छर से होखे वाली बेमारी सभ में से एक भ गइल बाटे। वर्तमान में अइसन अनुमान बाटे की लगभग 390 मिलियन इन्फेक्शन हर बरिस हो रहल बाड़ें। साथे-साथ बहुत सारा अइसन इन्फेक्शन एह वाइरस से होखे लें जिन्हन से कौनों बेमारी के लच्छन ना उपजे ले, या फिर अतना हलुक लच्छन आ परेशानी होले की ई लोग अस्पताल ना जाला आ ई इन्फेक्शन गिनती में ना गिनल जा पावे लें।